Orientering om indsatsplanlægning for grundvandsbeskyttelse 
Sagsfremstilling 
4.      Orientering om indsatsplanlægning for grundvandsbeskyttelse  
                                                                                                                        Åbent 
Sagsnr.: 326-2015-22672       J.nr.: 09.08.24           Nanni Jakobsen.: 326-2015-222700 
  
[adresse] 
Kommunerne skal i gang med at udarbejde indsatsplaner for grundvandsbeskyttelse. Staten er i færd med at afslutte 
kortlægningen af grundvandsressourcerne i [adresse]. Kortlægningen skal være afsluttet ved udgangen af 2015, og 
danner grundlag for kommunernes videre arbejde med indsatsplaner for grundvandsbeskyttelse. 
  
Målet med at udarbejde indsatsplanerne er, at sikre de nuværende og fremtidige grundvandsressourcer, så man 
også fremover, med relativ simpel vandbehandling, kan anvende grundvandet fra alle grundvandsforekomster til 
drikkevand. 
  
Kalundborg Kommune berøres af seks grundvandskortlægninger: [adresse], [adresse], Slagelse, Sejerø, [adresse], 
samt en samlet grundvandskortlægning for 24 indvindingsoplande udenfor OSD (Områder med Særlige 
Drikkevandsinteresser). Grundvandsbeskyttelsen i [adresse] kortlægningsområdet er af særlig vigtighed for 
vandforsyningen i Kalundborg Kommune, da Kalundborg Forsynings største kildepladser er beliggende der. 
Resumé af kortlægningerne for Kalundborg Kommune er vedlagt som bilag 1.  
  
Det tekniske område sigter mod at udarbejde én samlet indsatsplan for hele kommunen. En samlet plan vil gøre det 
lettere for interessenter, borgere og lodsejere at orientere sig, idet indsatser og retningslinjer ensrettes for de 
enkelte områder. I det omfang der bliver fastsat specifikke indsatser for enkelte områder, vil det fremgå af den 
samlede plan. 
  
Indsatsplanen 
Indsatsplanen er en handlingsplan, der beskriver de nødvendige indsatser der skal til, for at beskytte drikkevandet i 
et nærmere afgrænset indsatsområde. Indsatsplanen angiver, hvem der er ansvarlig for at gennemføre de forskellige 
indsatser, og hvornår de skal gennemføres.  
  
De indsatser, der fastsættes i indsatsplanen udarbejdes i samarbejde med grundvandsrådet og i dialog med de 
direkte berørte lodsejere og vandværker. Grundvandsrådet er sammensat af to medlemmer af 
kommunalbestyrelsen, samt repræsentanter fra ni forskellige interessenter. [adresse] opgave er at bistå 
Kommunen ved udarbejdelse og realisering af indsatsplaner.  
  
Indsatser kan for eksempel omfatte udarbejdelse af overvågningsprogram og vandanalyser udover det lovpligtige 
niveau, evaluering af vandværkernes pumpestrategi, informationsmateriale (f.eks. "pesticid-fri have"-kampagner), 
besigtigelse og risikovurdering af olietanke, septiktanke og andre installationer. Visse steder kan det eventuelt være 
nødvendigt at indgå aftaler om ændret dyrkningspraksis eller sprøjtemiddelfri drift. De indsatser, der konkret 
fastlægges for hvert område, vil bero på en vurdering af områdets sårbarhed, forureningsrisici, samt en afvejning af 
de økonomiske aspekter i forhold til indsatsens effekt.  
  
Derudover skal indsatsplanen også angive retningslinjer for tilladelser og andre afgørelser, der har betydning for 
beskyttelsen af grundvandsressourcen. I bilag 2 er vedlagt en liste med eksempler på retningslinjer, der kan indgå i 
grundlaget for den videre drøftelse. Listen er afstemt i forhold til det niveau, der generelt er lagt i indsatsplaner for 
andre kommuner. 
  
I indsatsplanen angives konkrete miljømål for beskyttelsesindsatsen overfor drikkevandets kvalitet og mængde. 
Dermed får vandforsyningsselskaberne mulighed for at indregne udgifter til grundvandsbeskyttelse i prisloftet, og 
kan dermed fastsætte en takst, der dækker alle udgifter.  
Den videre proces 
Det tekniske område planlægger at arbejde videre med nedenstående proces: 
· Først skabes et samlet overblik over resultaterne af grundvandskortlægningen og der udarbejdes et idéoplæg over 
mulige indsatser. Dette danner grundlaget for inddragelsen og dialogen med de berørte vandværker, lodsejere og 
interessenter. Grundlaget, der udstikker rammerne for det videre samarbejde, vil bestå af:  
o Opsamling og resumé af resultaterne fra grundvandskortlægningen i Kalundborg Kommune 
o Detaljeret opgørelse over behovet for beskyttelse i hvert indsatsområde 
o Kortmateriale med angivelse af arealudpegninger 
o Idéoplæg til konkrete foranstaltninger og retningslinjer, sammensat ud fra egne og andre kommuners erfaringer, 
samt ud fra vurderingen af behovet for beskyttelse   
o Overslag over udgifter forbundet med gennemførelsen af de foreslåede foranstaltninger 
· Samarbejdsgrundlaget forelægges Grundvandsrådet. Der søges tidlig dialog med de direkte berørte lodsejere. 
Interesseorganisationer, som f.eks. Gefion og DN deltager i Grundvandsrådet og bliver i første omgang inddraget 
gennem dette forum 
· I løbende samarbejde med Grundvandsrådet, berørte lodsejere og andre berørte parter udarbejdes et udkast til 
indsatser for grundvandsbeskyttelse, der efterfølgende implementeres i forslaget til indsatsplanen. Udkastet til 
indsatser skal være udarbejdet senest 1 år efter grundvandskortlægningen er afsluttet 
· Udkastet til indsatser indarbejdes derefter i et forslag til indsatsplanen. Forslaget til indsatsplanen udarbejdes i 
løbende samarbejde med grundvandsrådet og med inddragelse af de relevante parter, samt løbende 
informationsmøder med berørte lodsejere efter behov 
· Forslaget til indsatsplanen vedtages af Kommunalbestyrelsen og sendes i høring 
· Forslaget til indsatsplanen offentliggøres og sendes i høring i mindst 12 uger 
o Forslaget til indsatsplanen sendes samtidig i høring hos berørte ejere og lejere både i og udenfor indsatsområdet 
· Når høringen er slut behandles eventuelle indsigelser 
· Den endelige indsatsplan vedtages af Kommunalbestyrelsen og offentliggøres 
  
Den ovenstående beslutningsproces er nærmere beskrevet i bilag 3. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at orienteringen om indsatsplanlægning for grundvandsbeskyttelse tages til 
efterretning. 
  
ØKONOMISKE KONSEKVENSER 
Der er ingen økonomiske konsekvenser. 
  
  
Bilag 
  
  
  
  
  
Teknik- og Miljøudvalgets møde den 7. september 2015: 
Udvalget vedtog at tage orienteringen til efterretning. 
Resumé af [adresse] i Kalundborg Kommune 
326-2015-227493 
Idéoplæg til administrative retningslinjer for grundvandsbeskyttelse 
326-2015-228409 
Indsatsplanlægning, proces 
326-2015-151078 
